Golfi neljast suurturniirist kolm toimuvad USA-s ja üks Suurbritannias. Teisel pool Atlandi ookeani peetavad Majors’id on tänavuseks aastaks oma võitjad teada saanud. Sel nädalavahetusel (20. – 23. juulini) kogunetakse Liverpooli lähistel, et paika panna ka selle hooaja viimase suurturniiri võitja.
The Open Championshipi peetakse Suurbritannias iga-aastaselt. Võistluskeskus aga vahetub regulaarselt. Mullu mängiti Šotimaal St Andrews’is, 2021. aastal aga Kentis St George’i kuninglikus golfikeskuses. Tänavu kogunetakse Liverpooli kuninglikus golfiklubis. Liverpoolis selgitati The Open Championshipi võitja viimati 2014. aastal. Toona osutus parimaks Põhja-Iirimaa äss Rory McIlroy.
The final major on the men’s golf calendar is almost here 👀
See who has the best odds to win the Open Championship ⬇️https://t.co/UWN0kugtIC
— NorthStar Bets Sportsbook (@NorthStarBet) July 12, 2023
Suurimaks soosikuks hispaanlane
34-aastast McIlroy’d loetakse üheks parimaks tegevgolfariks. Samas tema viimane Majorsi võit pärineb just 2014. aastast. Senise karjääri jooksul on ta kokku võitnud neli suurturniiri (2014. aasta The Open Championshipi kõrval triumfeeris ta ka 2012. ja 2014. aasta PGA Championshipil ning 2011. aasta US Openil).
The 2014 Champion Golfer of the Year: @McIlroyRory
Will he be the 2023 Champion at Hoylake once again? pic.twitter.com/TaF9T01egb
— The Open (@TheOpen) July 10, 2023
McIlroy oli võidule lähedal viimatisel US Openil, kuid lõpuks kaotas ta ühe löögiga ameeriklasest üllatusvõitjale Wyndham Clarkile. Eelmisel aastal paiknes Clark maailma edetabelis alles 293. positsioonil. Nüüd on ta Majorsi võitja.
Tänavuse hooaja esimesel suurturniiril ehk Masters Tournamentil võidutses hispaanlane Jon Rahm, PGA Championshipil triumfeeris aga ameeriklane Brooks Koepka.
It’s hard for me to put my emotions into words, but I want to thank everyone for supporting me. This one was for Seve. Having my family there made it even better. A dream come true! @TheMasters pic.twitter.com/LZ0JX41CIv
— Jon Rahm Rodriguez (@JonRahmpga) April 12, 2023
The Openi eel loetakse suurimaks favoriidiks Rahmi. 28-aastase hispaanlase kontol on seni kaks Majorsi võitu. Rahmi järel hinnatakse järgmisena McIlroy ja ameeriklase Scottie Scheffleri võimalusi. Soosikute pingereas haarab neljanda koha Koepka.
Seekordse The Openi eel räägitakse eelkõige McIlroy’st. Seda mitmel põhjusel. Hiljuti saatis ta sisuliselt pimedasse kohta saudide professionaalse golfituuri LIV Golf. McIlroy lubas enne tippspordist taanduda kui hakata Saudi Araabia riigi poolt rahastatud sarjas mängima.
Loomulikult on McIlroy nimi veel teemaks, kuna just tema võitis viimati Liverpoolis mängitud The Openi. Lisaks on ta olnud viimastel Majorsitel heas hoos, kuid võit on jäänud ikka käeulatusest välja. Viimasest seitsmest suurturniirist kuuel on McIlroy jõudnud esikümnesse. Viimasest 31-st osaluskorrast on ta esikümnesse pääsenud 17 juhul. Seega oodatakse pikkisilmi, et põhjaiirlasest saaks golfiajaloo 21. mees, kes suutnud võita vähemalt viis Majorsit.
Will the players be able to hold their nerve with the finishing line in sight?
Here, renowned golf course architect Martin Ebert talks us through the new 17th hole at @RLGCHoylake.
A true links test.
Watch full episode on YouTube.
— The Open (@TheOpen) July 13, 2023
McIlroy unistus viiendast Majorsi tiitlist
„Võitlesin US Openil lõpuni välja. Tunnen, et hakkan nüüd taas lähedale jõudma,” sõnas McIlroy US Openi järel, et viies suurturniiri võit võiks lähiajal tema jaoks reaalsuseks saada. „Pean suutma end viia heale positsioonile ning varem või hiljem ma ühe suurturniiri taaskord ka võidan.”
„Kui ma ühel päeval lõpuks veel ühe Majorsi võidan, siis see triumf saab olema eriti magus. Olen valmis kasvõi 100 korda proovima, et vähemalt veel üks tiitel võita,” lubas McIlroy tänavuse US Openi teise koha järel The New York Timesile.
Nelja eelnevalt mainitud suursoosiku kõrval tehakse The Openi eel panuseid ameeriklasele Jordan Spiethile, norralasele Viktor Hovlandile, austraallasele Cameron Smithile, ameeriklasele Collin Morikawale, ameeriklasele Xander Schauffelele ja ameeriklasele Patrick Cantlay’le.
Läbi ajaloo on suutnud The Open Championshipi vähemalt kahel korral võita 27 erinevat golfarit. Nendest kaks on ka sel korral võistlustules. Nendeks meesteks on lõuna-aafriklane Ernie Els ja iirlane Padraig Harrington. Nimetatud sportlaste puhul on tegemist aga juba väga kogenud golfaritega. Esimesel on vanust 53- ja teisel 51-eluaastat. Lisaks McIlroy’le on oma teist The Openi tiitlit jahtimas Smith, Morikawa ja Spieth.
Mida teeb aga ilm?
Mängijad võivad ju olla tippvormis, kuid välispordialana ei saa golfi puhul üle ega ümber ka ilmast. Kui kusagil maailmas on ilm pidevalt teemaks, siis selleks kohaks on loomulikult Suurbritannia. Seda ikka põhjusel, et vihma sajab seal keskmisest rohkem.
Nii lubatakse vihma ka sel korral. Ilmaennustuse kohaselt peaks kõige kuivem olema laupäeval. The Openi viimaseks võistluspäevaks ehk pühapäevaks lubatakse taas hoovihma võimalusi ning lisaks ka kuni 30 km/h tuulepuhanguid. Vihma võimalust peetakse tõenäoliseks ka neljapäeval ja reedel. Õhutemperatuuriks lubatakse samal ajal 20 kraadi.
The Open Championship 2023
Toimumisaeg: 20. – 23. juuli
Toimumiskoht: Liverpooli kuninglik golfiklubi
Mängijate arv: 156
Auhinnafond: 14,8 miljonit eurot
Võitja preemia: 2,7 miljonit eurot
Millal peeti The Open esmakordselt: 1860. aastal (tänavu peetakse turniiri 151. korda)
Mullune võitja: Cameron Smith (Austraalia)
Kõige rohkem võite: Harry Vardon (Jersey) 6 võitu (1896, 1898, 1899, 1903, 1911, 1914)